Οι διαρρήκτες (ταινία)

Οι διαρρήκτες () είναι αστυνομική ταινία γαλλικής και ιταλικής συμπαραγωγής 1971 σε σκηνοθεσία και σενάριο του Ανρί Βερνέιγ, βασισμένη στο ομώνυμο μυθιστόρημα του Ντέιβιντ Γκοντίς με την μουσική της ταινίας να υπογράφει ο Ένιο Μορικόνε. Πρωταγωνιστούν οι Ζαν Πολ Μπελμοντό, Ομάρ Σαρίφ, Ρομπέρ Οσέν, Νικόλ Καλφάν, Ρενάτο Σαλβατόρι και Νταϊάν Κάνον.

 Πλοκή 
Το 1970 θα φθάσει στη Αθήνα μια ομάδα από επαγγελματίες διαρρήκτες με επικεφαλής τον Αζάντ με σκοπό να κλέψουν μια συλλογή από πανάκριβα σμαράγδια, που ανήκει σε έναν πάμπλουτο Έλληνα έμπορο, τον κύριο Τάσκο. Οι διαρρήκτες θα φθάσουν στην Βίλα του Έλληνα έμπορου την νύχτα και αφού αναισθητοποιήσουν τον φύλακα, θα μπούνε μέσα και με υπερσύγχρονα μηχανήματα θα ανοίξουν το χρηματοκιβώτιο και θα αφαιρέσουν την συλλογή σμαραγδιών.  Κατά την διάρκεια της κλοπής, θα εμφανιστεί ένας περαστικός Έλληνας αστυνόμος, ο Άμπελ Ζακάρια ο οποίος Θα δει το αμάξι των διαρρηκτών παρκαρισμένο έξω από την βίλα του Τάσκο και θα το θεωρήσει ύποπτο. Ο Αζάντ θα αντιληφθεί τον Έλληνα αστυνόμο και θα πάει στο αυτοκίνητο προσποιούμενος ότι υπέστη μηχανική βλάβη και ότι είχε πάει να καλέσει για βοήθεια. Ο αστυνόμος Ζακάρια θα προσποιηθεί ότι τον πίστεψε και θα τους αφήσει να ολοκληρώσουν την κλοπή των σμαραγδιών.  

Τελικά ο Ζακάρια θα αποδειχθεί ότι είναι διεφθαρμένος και ότι θέλει τα σμαράγδια για τον εαυτό του και δεν τον πολυενδιαφέρει να συλλάβει τους διαρρήκτες. Ένα κυνηγητό σαν την γάτα με το ποντίκι θα αρχίσει, και ο Αζάντ θα ξεγλιστράει συνεχώς από την πίεση που θα δέχεται από τον Ζακάρια για να του παραδώσει τα κλεμμένα σμαράγδια.

 Διανομή ρόλων 
 Ζαν Πολ Μπελμοντό - Αζάντ
 Ομάρ Σαρίφ - Άμπελ Ζακάρια 
 Ρομπέρ Χοσέιν - Ραλφ
 Νικόλ Καλφάν - Ελέν
 Νταϊάν Κάνον -  Λένα
 Ρενάτο Σαλβατόρι - Ρένζι
 Χοσέ Λουίς δε Βιλαγιόνγκα - κύριος Τάσκο
 Μίριαμ Κολόμπι - Ιζάμπελ Τάσκο

 Παραγωγή 
Το μυθιστόρημα του Ντέιβιντ Γκούντις είχε εκδοθεί το 1953 και είχε κινηματογραφηθεί το 1956. Ο Γκούντις ήταν δημοφιλής στους Γάλλους κινηματογραφιστές. Το μυθιστόρημά του «Υπάρχει κάτω» είχε διασκευαστεί από τον Φρανσουά Τρυφό με την ταινία «Πυροβόλησε τον πιανίστα» (1961).

Τα γυρίσματα πραγματοποιήθηκαν στην Αθήνα και το Παρίσι.

 Υποδοχή 
 Εισπράξεις 
Οι «διαρρήκτες» πέτυχαν σημαντική εμπορική επιτυχία, με συνολικά 4.410.120 εισιτήρια στη Γαλλία, συμπεριλαμβανομένων 1.202.011 εισιτηρίων στο Παρίσι, όπου παρέμεινε στην κορυφή του box office για τέσσερις εβδομάδες.http://www.jpbox-office.com/fichfilm.php?id=8771.

 Κριτικές 
Η ταινία δέχθηκε αρνητικές κριτικές. Οι Los Angeles Times έγραψαν πως «το τοπίο είναι υπέροχο, ο Μπελμοντό είναι διασκεδαστικός να τον βλέπεις ακόμα και σε ένα επίπεδο, ανόητο μέρος όπως αυτό», αλλά ότι ήταν «τελικά μια αδιάφορη ταινία» επειδή «δεν έχει καμία πραγματικότητα».

Οι New York Times το χαρακτήρισαν «άλλη μια διεθνή ταινία με άστοχες ιδέες... που δεν κάνει τίποτα πολύ καλά και σχεδόν τα πάντα υπερβολικά» στην οποία ο σκηνοθέτης «θα γέμιζε πολύ χρόνο με ένα μέσο αντί για μια δράση».

Το Time Out ανέφερε ότι η ταινία «υπέστη υπερβολική δόση ηλιοφάνειας και πολυεθνικών παραγωγικών αξιών για να αναδειχθεί ως άλλη μια γυαλιστερή ληστεία».

 Παραπομπές 

 Εξωτερικοί σύνδεσμοι  


Κατηγορία:Ταινίες του 1971
Κατηγορία:Γαλλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Γαλλικές αστυνομικές θρίλερ ταινίες
Κατηγορία:Ταινίες σε σκηνοθεσία Ανρί Βερνέιγ
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες γυρισμένες στην Ελλάδα
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες τοποθετημένες στην Ελλάδα
Κατηγορία:Ταινίες βασισμένες σε αστυνομικά μυθιστορήματα